బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Rate Today: పెళ్లి సీజన్ డిమాండ్‌తో బంగారం రయ్ రయ్
అంతర్జాతీయ పాజిటివ్ ట్రెండ్, పెళ్లి సీజన్ నేపథ్యంలో దేశీ జువెలర్ల నుంచి డిమాండ్ పెరగడం కారణంగా బంగారం ధర పెరిగిందని ట్రేడర్లు తెలిపారు. అంతర్జాతీయంగా బంగారం ధర ఔన్స్‌కు 1,300 డాలర్ల మార్క్‌ను దాటేసింది.
Samayam Telugu | Updated:
Jan 29, 2019, 10:09AM IST
Gold Rate Today: పెళ్లి సీజన్ డిమాండ్‌తో బంగారం రయ్ రయ్
హైలైట్స్
రూ.350 పెరిగిన 10 గ్రాముల పసిడి ధర
రూ.33,650కు చేరిక
ఏకంగా రూ.850 పెరిగిన కేజీ వెండి ధర
అంతర్జాతీయ మార్కెట్‌లో 1,300 డాలర్లకు పైన బంగారం ధర
పసిడి ధర పరుగులు పెట్టింది. బంగారం ధర సోమవారం పెరిగింది. దేశీ మార్కెట్‌లో పది గ్రాముల బంగారం ధర రూ.350 పెరుగుదలతో రూ.33,650కు చేరింది. దేశీ జువెలర్ల నుంచి కొనుగోళ్లు పెరగడం ఇందుకు కారణం. పెళ్లి సీజన్ డిమాండ్ ఇందుకు దోహదపడింది. బంగారం ధర బాటలోనే వెండి ధరలు కూడా నడిచాయి. కేజీ వెండి ధర ఏకంగా రూ.850 పెరుగుదలతో రూ.40,900కు ఎగసింది. పరిశ్రమ యూనిట్లు, నాణేపు తయారీదారుల నుంచి డిమాండ్ పెరగడం సానుకూల ప్రభావం చూపింది.
అంతర్జాతీయ పాజిటివ్ ట్రెండ్, పెళ్లి సీజన్ నేపథ్యంలో దేశీ జువెలర్ల నుంచి డిమాండ్ పెరగడం కారణంగా బంగారం ధర పెరిగిందని ట్రేడర్లు తెలిపారు. అంతర్జాతీయంగా బంగారం ధర ఔన్స్‌కు 1,300 డాలర్ల మార్క్‌ను దాటేసింది. వెండి ధర ఔన్స్‌కు 15.77 డాలర్లకు ఎగసింది.
ఢిల్లీలో పది గ్రాముల 24 క్యారెట్ల బంగారం ధర రూ.350 పెరుగుదలతో రూ.33,650కు, 22 క్యారెట్ల బంగారం ధర రూ.350 పెరుగుదలతో రూ.33,500కు చేరింది. ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధర రూ.200 పెరుగుదలతో రూ.25,700లకు ఎగసింది.
కేజీ వెండి ధర రూ.850 పెరుగుదలతో రూ.40,900లకు చేరితే.. వారాంతపు ఆధారిత డెలివరీ ధర రూ.954 పెరుగుదలతో రూ.39,990కు పెరిగింది. ఇక 100 వెండి నాణేల కొనుగోలు, అమ్మకం విషయానికి వస్తే.. కొనుగోలు ధర రూ.78,000కు, అమ్మకం ధర రూ.79,000కు ఎగసింది.
ఇక హైదరాబాద్‌లో 24 క్యారెట్ల బంగారం ధర రూ.33,450గా, 22 క్యారెట్ల బంగారం ధర రూ.31,290గా ఉంది. అదేసమయంలో విజయవాడలోనూ ఇవే ధరలు ఉన్నాయి. 24 క్యారెట్ల బంగారం ధర రూ.33,450గా, 22 క్యారెట్ల బంగారం ధర రూ.31,290గా కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.